Előterjesztés munkaanyaga

a Képviselő-testület 2024. március 6-ai ülésére

2. Napirendi pont: Délegyházi Hunyadi János Általános Iskola tervezett átszervezése

A nemzeti köznevelésről szóló 2011. évi CXC. törvény (továbbiakban: Nkt.) 84. § (7) bekezdése értelmében a fenntartó, a tankerületi központ, valamint az állami felsőoktatási intézmény által fenntartott intézmény esetében az oktatásért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény fenntartói jogának átadásával, átalakításával, megszüntetésével, átszervezésével (továbbiakban ezek együtt: átszervezés) kapcsolatban.

A fenntartói döntés meghozatalához szükséges véleményezési eljárást - az Nkt. által meghatározott érintettek és határidők alapján - a Tankerületi Központ folytatja le, majd szakmai javaslatával és a véleményezési eljárás dokumentációjával együtt felterjeszti a döntéshozó számára.

Az átszervezés a Délegyházi Hunyadi János Általános Iskolát érinti, melynek megalapozottságát, szakmai feltételeit a Tankerületi Központ az intézmény vezetőjével előzetesen leegyeztette, azonban a fenntartónak a döntése előtt ki kell kérni a vagyonkezelésben lévő ingatlan tulajdonos önkormányzatának véleményét is.

A tervezett átszervezések:

1. Délegyházi Hunyadi János Általános Iskola Rákóczi úti telephelye (2337 Délegyháza, Rákóczi utca 9.), a tényleges alapfeladatellátás a telephelyen megszűnt, a FEH szünetelő telephely. A 88 fő tanuló elhelyezése a településen belüli székhelyintézményben történt: a tényleges feladatellátás a telephelyen megszűnt, jelenleg a FEH szünetelő telephely. Az általános iskolai nevelés-oktatás alapfeladatot a székhelyintézmény vette át. A tanulók elhelyezését a székhelyen konténertantermekkel történő iskolabővítés tette lehetővé.
2. Délegyházi Hunyadi János Általános Iskola József Attila utcai telephelye, tényleges alapfeladatellátás nincs a telephelyen a FEH szünetelő telephely a létrehozása óta: Felfüggesztésre került a Budapesti Agglomerációhoz tartozó Pest megyei településeken működő köznevelési intézmények infrastrukturális fejlesztéseivel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról szóló 586/2021. (X. 14.) Korm. rendelet 1. számú mellékletében foglaltak alapján új 8 osztályos iskola és a hozzá kapcsolódó út- és közműinfrastruktúra-fejlesztés, így a tényleges alapfeladatellátás nem valósult meg a telephelyen.
3. Délegyházi Hunyadi János Általános Iskola (2337 Délegyháza, Árpád utca 53.), Konténertantermekkel (8 tanterem) történő iskolabővítés alapján a felvehető maximális tanulólétszám meghatározása a tényleges, illetve a várható tanulólétszám, valamint a rendelkezésre álló férőhelyek alapján történik: a feladatellátási helyen a felvehető maximális tanulólétszám 290 főről 540 főre növekszik. A jelenlegi tanulólétszám 423 fő: Konténeráthelyezéssel 2023. novemberében a székhelyintézmény 8 tanteremmel bővült. A beruházást a Tankerületi Központ a középirányítóval, a települési önkormányzattal folyamatosan egyeztette. Az iskola valamennyi tanulója a székhelyintézményen folytatja tanulmányait 2023. decemberétől.
4. Dunavarsányi Erkel Ferenc Alapfokú Művészeti Iskola Délegyháza, Árpád utcai telephelye (2337 Délegyháza, Árpád utca 8.), szünetelő telephely megszűntetése: a művészetoktatást igény szerint a székhelyintézmény biztosítja évek óta. A telephely a Délegyházi Hunyadi János Általános Iskola székhelye. Az iskolában a rendelkezésre álló szabad helyiségek hiánya miatt szükséges az alapfokú művészetoktatás más feladatellátási helyen történő megszervezése.

*Határozati javaslat:*

*Délegyháza Község Önkormányzatának Képviselő-testülete úgy dönt, hogy támogatja a Délegyházi Hunyadi János Általános Iskola tervezett átszervezését, mely szerint a Délegyházi Hunyadi János Általános Iskolában*

1. *Rákóczi utcai telephely megszüntetése jogutóddal,*
2. *József Attila utcai telephely megszüntetése jogutóddal*
3. *a 2337 Délegyháza, Árpád utca 53. szám alatti feladatellátási helyre felvehető maximális tanulólétszám növelése 540 főre.*
4. *Dunavarsányi Erkel Ferenc Alapfokú Művészeti Iskola Délegyháza, Árpád utcai telephely megszüntetése jogutód nélkül.*

*Határidő: azonnal*

*Felelős: Polgármester*

Összeállította: Beke Vanda

Előterjesztéssé nyilvánítva: 2024. március 6.